

 **REPUBLIKA HRVATSKA**

 **BJELOVARSKO-BILOGORSKA**

 **ŽUPANIJA**

 **OPĆINA ŠANDROVAC**

 **JEDINSTVENI UPRAVNI ODJEL**

**KLASA:406-01/22-03/13**

**URBROJ: 2103-15-03-22-1**

**U Šandrovcu, 10. veljače 2022.**

  **ZAINTERESIRANIM**

**GOSPODARSKIM SUBJEKTIMA**

**Obavijest gospodarskim subjektima prije formalnog početka postupka javne nabave s ciljem prethodnog istraživanja tržišta**

OPĆINA ŠANDROVAC, Bjelovarska 6, 43227 Šandrovac, OIB: 35024150994; MB:02580551, Tel: (043) 874-128, Telefaks: (043) 874-366, Internet adresa:opcina@sandrovac.hr, temeljem članka 198. Zakona o javnoj nabavi Općina Šandrovac provodi prethodnu analizu tržišta, u svrhu pripreme nabave i informiranja gospodarskih subjekata o svojim planovima i zahtjevima u vezi s nabavom.

Analiza tržišta obuhvaća prikupljanje informacija o predmetu nabave, gospodarskim subjektima koji sudjeluju na tržištu te drugim okolnostima koje utječu na uvjete nabave. Pri tome, Općina Šandrovac kao naručitelj smije tražiti ili prihvatiti savjet neovisnih stručnjaka, nadležnih tijela ili sudionika na tržištu koji može koristiti u planiranju i provedbi postupka nabave te izradi dokumentacije o nabavi, pod uvjetom da takvi savjeti ne dovode do narušavanja tržišnog natjecanja te da ne krše načela zabrane diskriminacije i transparentnosti.

Općina Šandrovac nije dužna potpisati ugovor s ponuditeljem kojemu je uputio upit u sklopu analize tržišta, jer rezultati provedenog istraživanja ne obvezuju Općinu Šandrovac niti se njime stvara bilo kakav pravni posao/odnos s gospodarskim subjektima koju su sudjelovali u istraživanju. Općina Šandrovac ima obavezu čuvati podatke o usporedbi cijena za buduće provjere i revizije.

Općina Šandrovac će analizirati informacije dobivene putem ovog istraživanja tržišta te na temelju toga napraviti dokumentaciju o nabavi. Općina Šandrovac će objaviti Izvješće o provedenoj analizi na internetskoj stranici, na kojoj je objavljena ova Obavijest.

**PROJEKTNI ZADATAK:**

U planu je prijava na poziv Ministarstva regionalnoga razvoja i fondova Europske unije iz NACIONALNOG PLANA OPORAVKA I OTPORNOSTI 2021. – 2026., naziv poziva: Poziv za dodjelu bespovratnih sredstava: „Priprema projektno-tehničke dokumentacije za projekte u području digitalne transformacije i zelene tranzicije“, radi pripreme projektno-tehničke dokumentacije u području zelene tranzicije - obnova radi povećanja energetske učinkovitosti ili mjere energetske učinkovitosti za javne zgrade i javnu infrastrukturu – na poslovnom objektu u vlasništvu općine Šandrovac na adresi Bjelovarska 30, 43227 Šandrovac (bivši Metalprodukt).

Općina Šandrovac stekla je vlasništvo nad poslovnim objektima u poslovnoj zoni Bjelovarska u 2020. godini kupnjom objakta u stečajnom postupku. Na temelju članka 5. stavaka 2. Zakona o unapređenju poduzetničke infrastrukture („Narodne novine“ broj 93/13, 114/13, 41/14, 57/18), članka 34. točke 3. Statuta Općine Šandrovac (“Općinski glasnik Općine Šandrovac” broj 01/2021)   Općinsko vijeće Općine Šandrovac donijelo je Odluku o osnivanju Poslovne zone Bjelovarska (KLASA: 302-01/20-01/1, URBROJ:2123-05-01-20-1 od 30.10.2020, I. izmjene I dopune (KLASA: 302-01/21-01/1, URBROJ:2123-05-01-21-1 od 30.06.2021.

Poslovna zona Bjelovarska obuhvaća područje katastarskih čestica upisanih u zk.ul.broj 1505,k.o. Šandrovac:

k.č.br. 1524 u naravi upravna zgrada sa radionicom, proizvodno skladišna hala, skladište jelki i žice, skladišna hala i ekonomsko dvorište u Bjelovarskoj ulici površine 2 jutra i 100čhv,

k.č.br 1525/1 u naravi livada površine 19 čhv,

k.č.br 1525/2 u naravi livada površine 25 čhv,

k.č.br 1526 u naravi livada površine 43 čhv,

k.č.br 1527 u naravi livada površine 1 jutro 169 čhv.

katastarske čestice upisane u zk.ul.broj 1,k.o. Šandrovac, i to:

k.č.br. 1560, livada Gradine površine 4262 čhv

Ukupna površina Poslovne zone Bjelovarska iznosi 3 jutra 4618 čhv odnosno 3,39 ha.”

*Ovim projektom, uz primjenu članka. 3 i članka 5. točka 1., 2, 3, 10,11,12, 13 Pravilnika o jednostavnim i drugim građevinama i radovima,  na postojećoj građevini planiramo radove kojima će se postići ispunjavanje temeljnih zahtjeva za građevinu, a kojima se ne mijenja usklađenost te građevine s lokacijskim uvjetima u skladu s kojima je izgrađena (toplinska izolacija, omotač zgrade, promjena stolarije i krovišta).*

*Glavne aktivnosti koje će se provoditi u svrhu provedbe projekta, konkretno obnove objekta upravne zgrade u poslovnoj zoni su: građevinsko-obrtnički radovi, uređenje okoliša te izgradnja prometne površine, instalacije vodovoda i kanalizacije, elektroinstalacije (elektroenergetske instalacije, antenske instalacije, telefonske, instalacije sustava za zaštitu od munje te instalacije vatrodojave) te strojarske instalacije., s obzirom da u navedene objektne nije ulagano više od 20 godina te je potrebna temeljita obnova. Također, treba riješiti i problem podzemnih voda koje se nakupljaju u podrumu objekta upravne zgrade.*

*U ponudi treba uzeti u obzir i trošak ishođenja posebnih uvjeta i građevinske dozvole.*

Nakon završetka izgradnje, provest će se opremanje. Konkretno, nabavlja se oprema za uredsko poslovanje te oprema za pripremu i posluživanje hrane.

**PRIHVATLJIVI TROŠKOVI:**

Prihvatljivi troškovi odnose se isključivo na troškove usluga za pripremu projektno-tehničke dokumentacije projekta koji potpada pod prihvatljivo područje intervencije. Prihvatljivi su troškovi usluga za pripremu sljedeće projektno-tehničke dokumentacije:

- usluge izrade studije izvedivosti i/ili analize troškova i koristi;

 - usluge izrade (tehničkih) specifikacija, tehničkih i/ili tehnoloških rješenja;

 - usluge izrade projekata za računalne mreže, uključujući snimku stanja;

- usluge izrade dijelova ili kompletne dokumentacije o nabavi2 neophodne za implementaciju i/ili fizičku realizaciju planiranog projekta;

 - usluge izrade idejnog rješenja i/ili idejnog projekta i/ili glavnog projekta i/ili projekta uklanjanja građevine i/ili izvedbenog projekta i/ili projekta opremanja;

- usluge izrade elaborata i ekvivalentnih dokumenata koji su potrebni za idejni projekt i/ili glavni projekt i/ili za utvrđivanje posebnih uvjeta i uvjeta priključenja;

- usluge revidenta za kontrolu glavnog projekta i/ili izvedbenog projekta i/ili projekta uklanjanja građevine;

- usluge izrade dokumenata za provođenje postupka procjene utjecaja zahvata na okoliš, postupka ocjene o potrebi procjene utjecaja na okoliš i/ili ocjene prihvatljivosti zahvata za ekološku mrežu.

Temeljem postupka javne nabave za koje se provodi ovo istraživanje tržišta, odabrati će se ponuditelji koji će biti zaduženi za izradu projektno-tehničke dokumentacije.

**Projekt pripreme projektno-tehničke dokumentacije je planiran u trajanju od listopada 2022. do najkasnije siječnja 2023. godine.**

**OSOBA ZADUŽENA ZA KOMUNIKACIJU S PONUDITELJIMA**

**Kontakt osoba:**

Općinski načelnik Općine Šandrovac Dario Halauš, struč.spec.ing.agr., mob:091/6199362, Internet adresa: nacelnik@sandrovac.hr

Ivana Fočić, dipl.iur., Tel: (043) 874-128, Telefaks: (043) 874-366, Internet adresa: opcina@sandrovac.hr

**Dodatna pitanja** zainteresirani gospodarski subjekti mogu dostaviti na elektroničku poštu opcina@sandrovac.hr sa napomenom **Zelena tranzicija.** Općina Šandrovac će sve informacije koje nastanu temeljem dodatnih pitanja javno objaviti na mrežnim stranicama na isti način kao I ovu obavijest.

**ROK ZA DOSTAVU PONUDA**

Radi daljnjeg planiranja i provedbe postupka te izrade prijavne dokumentacije na javni poziv molimo sve zainteresirane gospodarske subjekte da dostave primjedbe i prijedloge zajedno s procijenjenom vrijednosti usluge za pripremu projektno-tehničke dokumentacije sukladno danim zahtjevima najkasnije **do 18. veljače 2022. godine na adresu elektroničke pošte** **opcina@sandrovac.hr** **u obliku ponuda potpisane i ovjerene žigom.**

OPĆINA ŠANDROVAC